1970માં પેલે લાગોસમાં ફૂટબોલ રમવા જવાના હતા ત્યારે યુદ્ધગ્રસ્ત નાઈજીરીયાએ માત્ર પેલેની રમત નીહાળી શકે તે હેતુસર યુદ્ધવિરામની જાહેરાત કરી. બ્રાઝીલના રાષ્ટ્રપતિએ પેલે યુરોપિયન ક્લબમાંથી ન રમવા લાગે તે માટે તેને રાષ્ટ્રીય સંપતિ જાહેર કરી દિધો. તો સેંટોસના માર્કોના સ્ટેડિયમ ખાતે પેલેએ કરેલા એક હજારમા ગોલની યાદમાં દર વર્ષે 19 નવેમ્બરે પેલે દિવસની ઉજવણી કરવામાં આવે છે. કોઈ પણ રમતના કોઈ પણ ખેલાડીને કદાચ ક્યારેય આટલું સન્માન મળ્યું નહીં હોય. તેમની સમગ્ર કારકિર્દી અપ્રતિમ સિદ્ધીઓથી છલકાય છે.